Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย 
2 ธ.ค. 2558

สรุปภาวะตลาดเช้า
SET Index ปรับเพิ่ม 4.5 จุด (0.37%) ปิดภาคเช้าที่ 1,360.50 จุด ด้วยมูลค่าการซื้อขาย 12,565.58 ล้านบาท
Most Positive Impact: PTT (+1.20 จุด) PTTEP (+0.73 จุด) U (+0.59 จุด)
Most Negative Impact: MINT (-0.34 จุด) CPF (-0.33 จุด) BBL (-0.30 จุด)
 
แนวโน้มตลาดบ่าย  
“3 กลุ่มขาใหญ่เริ่มฟื้นตัวทำให้ SET Index ลงยาก มองบ่ายนี้ย่อไม่ต่ำกว่า 1,357 จุด”  
SET Index เช้านี้ฟื้นตัวเบาๆ 3.49 จุด ช่วงแรกอาจมีบวกหวือหวาไป 7-8 จุด แต่มูลค่าการซื้อขายที่ยังน้อยจัด การฟื้นตัวของดัชนีจึงดูไม่เสถียร และไม่น่าแปลกใจที่จะได้เห็นการอ่อนตัวของ SET Index ที่น่าสนใจคือวันนี้กลุ่มพลังงานเป็นตัวนำตลาดกว่า 1.19% ตามมาด้วยกลุ่ม การเงิน +1.08% และสื่อสาร 0.76% มองการกลับมาของกลุ่มพลังงานน่าจะมาจากแรงซื้อคืนหลังถูกขายอย่างหนักในช่วง 2 สัปดาห์ที่ผ่านมา ซึ่งอาจเป็นไปได้ว่าแรงซื้อดังกล่าวน่าจะเข้ามาเพื่อเก็งกำไรโอกาสในการดีดตัวของราคาน้ำมัน 
ปัจจัยที่จะมีผลต่อราคาน้ำมัน และต้องจับตาในวันนี้คือ การรายงานตัวเลขสต็อกน้ำมันดิบของ EIA ในวันนี้ หากมีการปรับเพิ่มขึ้นจะเป็นตัวทำให้ราคาน้ำมันต้องลงอีกครั้ง (ตลาดคาดว่าจะปรับลดลง 8 แสนบาร์เรล) นอกจากนี้การประชุมกลุ่มโอเปกในวันที่ 4 ธ.ค.58 ก็เป็น event ที่ต้องให้ความสำคัญเป็นอย่างมาก เพราะหากโอเปกตัดสินใจคงกำลังการผลิตไว้ที่ระดับเดิม (ประมาณ 30 ล้านบาร์เรลต่อวัน
แต่ทุกวันนี้โอเปกมีการผลิตส่วนเกินขึ้นมาอีก 1.7 ล้านบาร์เรลต่อวัน) คาดว่าจะทำให้ราคาน้ำมันดิ่งลงหนักได้ อย่างไรก็ตาม เวเนซูเอลา หนึ่งในสมาชิกกลุ่มโอเปก ได้ประกาศที่จะผลักดันให้โอเปกลดกำลังการผลิตน้ำมันลง 5% ถ้าเวเนซูเอลาทำสำเร็จเชื่อว่าราคาน้ำมันมีหวังที่จะดีดตัวแรง 
กลุ่มพลังงานฟื้นตัว การเงินยังคงขึ้นต่อ สื่อสารเริ่มดีดกลับ ธนาคารฯยังมีโอกาสที่จะขึ้นอีกเรื่อยๆ จะเห็นได้ว่ากลุ่ม Big Cap มีแนวโน้มที่จะเคลื่อนไหวดีขึ้นในระยะสั้น ทำให้ SET Index จะเริ่มลงยากขึ้นเรื่อยๆ มองช่วงบ่าย SET ไม่น่าจะต่ำกว่า 1,357 จุด และยังเชื่อว่าดัชนียังมีความหวังที่จะกลับไปทดสอบ 1,367 จุดอีกครั้ง
 
ประเด็นจับตา/ติดตาม : 
2 ธ.ค. การจ้างงานภาคเอกชน ตลาดคาดไว้ว่าจะเพิ่ม 1.85 แสนตำแหน่ง  
3 ธ.ค. ประธาน Fed คุณเจเน็ต เยลเลน จะแถลงต่อคณะกรรมธิการเศรษฐกิจของสภาคองเกรส และการรายงาน PMI ภาคบริการของสหรัฐ ตลาดคาดไว้ที่ 58.1 จุด
4 ธ.ค. รายงานอัตราว่างงานของสหรัฐตลาดคาดไว้ที่ 5% และการจ้างงานนอกภาคเกษตรตลาดคาดว่าจะเพิ่ม 1.98 แสนตำแหน่ง 
4 ธ.ค. การประชุมของกลุ่มโอเปก หากมีการคงกำลังผลิตน้ำมันอาจทำให้ราคาน้ำมันลงต่อได้  
 
หุ้นแนะนำ : ยังชอบชุดหุ้น SPALI ROBINS BH BBL TCAP และ เก็งกำไร BECL
หุ้นเก็งกำไรที่น่าสนใจ : SMT เป้าหมายทำกำไร 11.2 บาท ตัดขาดทุน 10.2 บาท
 
Investment Theme :  
1.หุ้น Value Plays ธนาคารฯ ที่มี PE และ PBV ต่ำ BBL TCAP Laggard Plays เลือก ROBINS BH
2.SET50/100 Plays GPSC EPG KCE MTLS PLANB CHG WORK
3.หุ้นที่มีปัจจัยบวกหนุน CK (การลงทุนของรัฐบาล) SAT (เก็งยอดขายรถยนต์ปลายปี) 
4.Earning Momentum กำไรปี 59 โตต่อเนื่อง KCE SVI BH SAWAD MTLS TPCH
5.หุ้น High Dividend และ High Upside AP SPALI LH BTS* ASK* (Blooomberg Consensus)